section_heading: Životopis
paragraph_text: Kao dijete doselio se u Zagreb, gdje je završio osnovnu i srednju školu. Na zagrebačkom je Filozofskom fakultetu upisao slavističku grupu predmeta i diplomirao 1932. godine. Radio je kao srednjoškolski profesor u Karlovcu i Zagrebu, te upisao dodatni studij etnologije. Sudjelovao je u organizaciji Smotre Seljačke Sloge (kasnije Smotre folklora). 1936. postaje asistent na Katedri za etnologiju Filozofskog fakulteta. Proučava ratarske kulture Europe, Bliskog i Srednjeg istoka i sjeverne Afrike, povijest etnologije, etnološku kartografiju i metodologiju.